Evaluare Națională 2020. Au fost publicate notele după soluționarea contestațiilor.
Rezultatele finale la Evaluarea Naţională 2020, după soluționarea contestaţiilor, au fost publicate sâmbătă, pe evaluare.edu.ro. Cele mai multe contestaţii – 9.030 – au fost făcute la proba scrisă de Limba şi literatura română. Ministerul Educației spunea că numărul contestaţiilor este mai mic decât în ultimii doi ani.
Rezultatele finale la Evaluarea Națională 2020, după soluționarea contestațiilor, au fost afișate astăzi pe evaluare.edu.ro Notele după contestații pot fi văzute AICI Peste 15 mii de contestații au fost depuse după afișarea primelor rezultate obținute de candidații prezenți la probele Evaluării Naționale. Cele mai multe contestații au fost depuse în Capitală și în județele Constanța și Dolj.Conform Ministerului Educației, numărul contestațiilor este mai mic decât în ultimii doi ani: în 2019 au fost depuse 21.509 de contestații, iar în 2018 – 23.761.Din totalul celor 15.275 de contestații, la proba scrisă de Limba și literatura română au fost depuse 9.030, la Matematică – 5.991, iar la proba de Limba și literatura maternă – 254 de contestații.